CELEX: 62019TN0507
Language: lt
Date: 2019-07-15 00:00:00
Title: Byla T-507/19: 2019 m. liepos 15 d. pareikštas ieškinys byloje DH/Komisija

2019 9 2   
            
            
               LT
            
            
               Europos Sąjungos oficialusis leidinys
            
            
               C 295/84
            
         
      2019 m. liepos 15 d. pareikštas ieškinys byloje DH/Komisija
      (Byla T-507/19)
      (2019/C 295/110)
      Proceso kalba: italų
      
         Šalys
      
      
         Ieškovas: DH, atstovaujamas advokato E. Bonanni
      
         Atsakovė: Europos Komisija
      
         Reikalavimai
      
      Ieškovas Bendrojo Teismo prašo:
      
                  —
               
               
                  panaikinti 2018 m. rugsėjo 13 d. Komisijos sprendimą dėl to, kad per galimą sudarytinos medicininės komisijos sudarymo procedūrą nebuvo numatyta nušalinti gydytoją X, ir todėl įpareigoti paskirti kitą nepriklausomą gydytoją su bylomis T-308/19 ir T-316/19 susijusiose procedūrose bei laiku pranešti apie tai;
               
            
                  —
               
               
                  įpareigoti Komisiją sumokėti 500 000 EUR arba kitą sumą, kuri, Bendrojo Teismo vertinimu, yra teisinga;
               
            
                  —
               
               
                  įpareigoti Komisiją informuoti Bendrąjį Teismą ir (arba) ieškovą apie gydytojo, kuriuo pasitikima, kuris susipažino su visa ieškovo byla likdamas anonimu, kuris pateikė neigiamą išvadą dėl ieškovo pagal Bendrųjų taisyklių dėl Europos Bendrijų pareigūnų draudimo nuo nelaimingų atsitikimų ir profesinių ligų 10 straipsnį pateikto prašymo kompensuoti gydymo paslaugos išlaidas, dėl kurių reikalingas išankstinis leidimas, tapatybę, kaip prašoma prašyme D/462/17;
               
            
                  —
               
               
                  bet kuriuo atveju priteisti iš Komisijos visas bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdamas ieškinį ieškovas nurodo, kad nagrinėjamu atveju, atnaujinant medicininę komisiją, buvo atlikti veiksmai, kurie neatitinka profesinės ir deontologinės praktikos.
      Dėl ieškovo nurodomos žalos teigiama, kad procedūros vėlavo, atitinkamo gydytojo elgesys neatitiko profesinės ir deontologinės praktikos, buvo atlikti žalą patyrusio asmens garbę ir orumą pažeidžiantys veiksmai, institucija neteisėtai neatliko veiksmų, kuriuos privalėjo atlikti, atsižvelgiant į tai, kad visos su šiuo ieškiniu susijusios aplinkybės prasidėjo nuo 2000 m. birželio 7 d. ieškovo pateikto prašymo pripažinti, kad jo profesinė liga paūmėjo, ir dviejų Komisijos pralaimėjimų bylose T-212/01 ir T-551/16.